ΑΠΟΦΑΣΗ αριθ. 165 της 30ής Ιουνίου 1997 σχετικά με τα έντυπα που είναι απαραίτητα για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 του Συμβουλίου (Ε 128 και Ε 128Β) (Κείμενο που παρουσιάζει ενδιαφέρον για τον ΕΟΧ) (97/823/ΕΚ) Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ, Έχοντας υπόψη: το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, σύμφωνα με το οποίο είναι επιφορτισμένη με το χειρισμό κάθε διοικητικού θέματος ή θέματος ερμηνείας που απορρέει από τις διατάξεις του κανονισμού (ΕΟΚ) αριθ. 1408/71 και τους μεταγενέστερους κανονισμούς, το άρθρο 2 παράγραφος 1 του κανονισμού (ΕΟΚ) αριθ. 574/72 του Συμβουλίου, της 21ης Μαρτίου 1972, σύμφωνα με το οποίο η Διοικητική Επιτροπή καθορίζει τα υποδείγματα πιστοποιητικών, βεβαιώσεων, δηλώσεων, αιτήσεων και άλλων εγγράφων που είναι αναγκαία για την εφαρμογή των κανονισμών, την απόφαση αριθ. 153, της 7ης Οκτωβρίου 1993, με την οποία εγκρίθηκαν και αναπροσαρμόστηκαν ορισμένα υποδείγματα εντύπων, που είναι αναγκαία για την εφαρμογή των εν λόγω κανονισμών, Εκτιμώντας: ότι πρέπει να εισαχθούν νέα έντυπα Ε 128 και Ε 128Β προκειμένου να ληφθούν υπόψη οι κανονισμοί του Συμβουλίου (ΕΟΚ) αριθ. 3095/95 και (ΕΟΚ) αριθ. 3096/95, καθώς και ο κανονισμός (ΕΟΚ) αριθ. 1290/97 του Συμβουλίου, με τους οποίους τροποποιούνται, ιδίως, ορισμένες διατάξεις που διέπουν το δικαίωμα σε παροχές ασθένειας 7 ότι η συμφωνία για τον Ευρωπαϊκό Οικονομικό Χώρο της 2ας Μαΐου 1992, όπως συμπληρώθηκε από το πρωτόκολλο της 17ης Μαρτίου 1993, παράρτημα VI, υλοποιεί τους κανονισμούς (ΕΟΚ) αριθ. 1408/71 και (ΕΟΚ) αριθ. 574/72 στον ΕΟΧ 7 ότι, με απόφαση της Μεικτής Επιτροπής του ΕΟΧ, τα υποδείγματα των εντύπων που είναι απαραίτητα για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 θα αναπροσαρμοστούν και θα χρησιμοποιηθούν στον Ευρωπαϊκό Οικονομικό Χώρο 7 ότι, για πρακτικούς λόγους, στην Κοινότητα και στον ΕΟΧ πρέπει να χρησιμοποιούνται ταυτόσημα έντυπα 7 ότι η γλώσσα στην οποία εκδίδονται τα έντυπα αποτελεί το αντικείμενο της σύστασης αριθ. 15 της Διοικητικής Επιτροπής, ΑΠΟΦΑΣΙΖΕΙ: 1. Δημιουργούνται δύο νέα υποδείγματα εντύπων Ε 128 και Ε 128Β για τις παροχές σε είδος που είναι απαραίτητες κατά τη διάρκεια διαμονής σε ένα κράτος μέλος χωρίς την προϋπόθεση της αμέσου ανάγκης. 2. Οι αρμόδιες αρχές των κρατών μελών θα θέσουν στη διάθεση των ενδιαφερομένων (δικαιούχων, ιδρυμάτων, εργοδοτών, κ.λπ.) τα έντυπα σύμφωνα με τα συνημμένα υποδείγματα. 3. Κάθε έντυπο διατίθεται στις επίσημες γλώσσες της Κοινότητας και παρουσιάζεται κατά τρόπο ώστε οι διάφορες γλωσσικές εκδόσεις να αντιστοιχούν απόλυτα μεταξύ τους, ώστε να μπορεί κάθε παραλήπτης (δικαιούχοι, ίδρυμα, εργοδότες, κ.λπ.) να λαμβάνει έντυπο στην εθνική του γλώσσα. 4. Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Είναι εφαρμοστέα από την πρώτη ημέρα του μηνός που έπεται της δημοσίευσής της. Ο Πρόεδρος της Διοικητικής Επιτροπής Cees VAN DEN BERG ΑΡΧΗ ΓΡΑΦΗΚΟΥ ΤΕΛΟΣ ΓΡΑΦΗΚΟΥ

[Source: multi_eurlex | Tokens: 2958]